Wiki+guide

toc Info > Vejledninger (Manuals) > **Wiki guide** //Oprettet {$creationday}/{$creationmonth} {$creationyear}, sidst opdateret {$revisionday}/{$revisionmonth} {$revisionyear}//

**1. Hvad er en wiki?**
Wikien - wiki.kbhff.dk - er fødevarefællesskabets interne vidensdelings- og koordineringsplatform.

En wiki er en samling af websider, som du kan redigere direkte i din browser. Det betyder, at det er meget nemt for mange mennesker at lave ændringer i det samme dokument. Her er en kort video (på engelsk) om hvordan wikis fungerer:

media type="youtube" key="-dnL00TdmLY" height="344" width="425"

Alt indhold på wikien er offentligt tilgængeligt og kan redigeres af alle. Det tør vi godt fordi wiki-teknologien gør det meget nemt at fjerne ændringer. Så hvis nogen laver en dårlig ændring, tilføjer forkert information eller sletter en sides indhold, så kan det nemt fjernes igen uden at sidens øvrige indhold lider skade.

Fordi al indhold på wikien er offentligt er det vigtigt, at du ikke lægger adgangskoder, betalingsoplysninger eller andre følsom information på wikien.

Herunder følger de helt konkrete instrukser til, hvordan du kan redigere KBHFF's wiki. Eftersom denne side selv er en del af wikien, kan du redigere og forbedre den, hvis du synes, at der er noget her, der kan skrives mere klart.

Ønsker du den officielle guide til Wikispaces skrevet på engelsk, finder du den på helpcenter.wikispaces.com.

2. Skal jeg oprette en bruger på wikien?
Om du skal oprette en bruger på Wikispaces afhænger af, hvad du skal bruge wikien til:
 * 1) Skal du blot redigere i wikisiderne, behøver du ikke at oprette en bruger. Næste trin i denne guide fortæller, hvordan du redigerer en wikiside.
 * 2) Vil du oprette en ny wikiside, skal du oprette en bruger her på Wikispaces. Når du har oprettet brugeren og er logget ind, går du til kbhff.wikispaces.com. Bemærk at det er helt unødvendigt at tilmelde dig (//join//) KBHFF wikien. Der er ingen forskel på dine rettigheder og adgang til wikien, om du er tilmeldt eller ej. Når du har en bruger og er logget ind, kan du oprette nye wikisider. I punkt 3 i denne guide forklares det, hvordan du opretter en ny bruger. I punkt 4 forklares det, hvordan du opretter en ny wikiside.
 * 3) Ønsker du at ændre navn på wikisider og slette wikisider og filer på KBHFF wikien, skal du være organisator (//Organizer//). Er det en enkelt eller få ændringer, du ønsker, kan du skrive til en organisator og spørge, om han/hun vil rette det for dig. Kender du ingen organisator, kan du skrive til kommunikationsgruppen på info@kbhff.dk. For selv at blive organisator skal du først tilmelde (//join//) KBHFF wikien. For at tilmelde dig KBHFF wikien, skal du have en invitation. Det er kun andre organisatorer, som kan sende dig en invitation. Kender du ikke nogen organisatorer, kan du skrive til kommunikationsgruppen på info@kbhff.dk og fortælle, at du ønsker at være organisator, så du kan få tilsendt en invitation. Når du har godkendt invitationen og er blevet medlem af KBHFF wikien, skal en anden organisator dernæst gøre dig til organisator. Om nødvendigt må du skrive til info@kbhff.dk igen.

3. Rediger en eksisterende side
KBHFF's wiki er valgt fordi det er en af de mest brugervenlige wikis på nettet. For at redigere en side skal du blot trykke på "EDIT" knappen øverst til højre i skærmen: Når du har trykket på "EDIT" knappen kan du redigere siden og føje tekst til. Når du er færdig med at skrive på siden skal du trykke "Save" for at ændringerne bliver gemt, så andre kan se dem:

3. Opret en bruger på Wikispaces
Du skal kun have en bruger, hvis du ønsker at oprette nye wikisider. Du kan altid redigere KBHFF's wikisider anonymt uden at have en bruger. Du opretter en ny bruger ved at gå til wikispaces.com og trykke på "Sign In" oppe i højre hjørne: Hvis du ønsker at oprette en ny bruger, skal du trykke "Create a new Wikispaces account": Udfyld brugernavn, email og password. Bevar markeringen "No" under "Make a Wiki" og klik "Join": Nu er du oprettet som bruger på wikispaces. Gå til kbhff.wikispaces.dk. Står dit brugernavn oppe i højre hjørne, er du logget ind. Står der "Sign in", skal du trykke og logge ind med det brugernavn og password, som du netop har oprettet.

4. Opret en ny side
Hvis du vil oprette en ny side på wikien, skal du være oprettet som bruger. Det er mest for at sikre wikien mod spam. Det er nemt at blive bruger, se hvordan i punkt 3 herover. Når du først er logget ind kan du nemt oprette en ny side ved at klikke på linket "New Page" øverst til venstre: Du kan vælge at bruge en skabelon eller ej. Du kan også vælge at lave en skabelon i stedet for en ny side, eller du kan vælge at uploade nye filer.

5. Link til andre sider
Hvis du vil linke til andre sider - f.eks. til Vagtplanen - skal du skrive den tekst, som du gerne vil have skal være et link, highlighte det med musen og trykke på Link-knappen (den ligner to ringe i en kæde): Når du har trykket på "Link" knappen får du tre valgmuligheder: Du kan 1) linke til en anden side i Wikien (en "Page"), eller du kan 2) linke til en anden side på nettet (en "Web Address"), eller du kan 3) linke til en email (en "Email Address"). Vælg en af de tre i den venstre side. Hvis du har markeret den tekst, som skal linke til en side eller en email-adresse, inden du trykkede på "Link", vil det markerede stå under "Link Text". Havde du ikke markeret noget tekst, inden du trykkede "Link", kan du vælge at skrive teksten, som skal linke videre, under "Link Text". Hvis du vil linke til en anden side i wikien skal du taste navnet på siden direkte i feltet "Page Name". Tilvælges "New Window", vil linket åbne op i en ny fane i Browseren. "New Window" er godt at vælge, hvis der linkes til en anden side på nettet (f.eks. til et Google Docs-dokument eller til en teamoversigt). Når der linkes til en anden wiki-side vil det sjældent være en fordel at åbne linket i en ny fane. Afslut med at trykke "Add link" og dit link er tilføjet til siden!

Hvis du vil linke til en anden side på nettet, så vælg fanen "Web Address" og indsæt den webaddresse du ønsker at linke til i feltet. Når der linkes til en anden side på nettet vil det ofte være en fordel at åbne linket i en ny fane. Sæt derfor hak ud for "New Window". Afslut med at trykke "Add link" og dit link er tilføjet til siden!

6. Brug wiki-skabeloner
Læs hvordan du bruger og opretter wiki-skabeloner i guiden HOW TO wiki-skabeloner.

7. Rul en wiki-side tilbage til en tidligere version
Desværre er der af og til nogen, der kommer ind og sletter dele af siderne på fødevarefællesskabets wiki. Det er heldigvis nemt at rulle andres ændringer tilbage og vende tilbage til en tidligere version af wiki-siden, og dermed sørge for, at wikien altid er i brugbar stand. For at rulle en wiki-side tilbage til en tidligere version skal du gå ind på den side, du ønsker at rulle tilbage, og klik på fanen ”History” lige over sidens indhold.



Her får du en oversigt over alle de forskellige versioner, der findes af den pågældende side.



Vælg på den version du gerne vil rulle tilbage til ved at klikke på den blå tekst med dato og tidspunkt for den pågældende version.

Hvis du ikke får fat i den rigtige version i første omgang kan du ”bladre” frem og tilbage mellem versioner ved hjælp af knapperne ”Newer Version” og ”Older Version” øverst til højre.



Når du finder den version, du gerne vil rulle tilbage til, klikker du på linket ”Revert to this version” ved siden af den grønne pil.

Bekræft ændringen ved at skrive en kort beskrivelse af hvad der har nødvendiggjort ændringen i tekstfeltet og tryk på ”Revert” knappen.

8. Indsæt nye vagter i vagtplanen
Vagtplanerne for butikkerne er de vigtigste sider i wikien. Det er de sider, som afgørende for, at medlemmerne kan skrive sig på vagter, og dermed for, at butikkerne kan fungere. Det er dermed også de sider, der bliver redigeret alleroftest.

Vagtplanerne er opbygget i tabeller med 6 kolonner og ca. 30 rækker for hver onsdag i butikken. Desværre er vores wiki ikke så god til at håndtere alt for store tabeller, hvilket gør, at siden indlæses langsomt, når man vil redigere den, når der er for mange åbningsdage i vagtplanen ad gangen.

Vores erfaring er, at maksimum for at vagtplanen fungerer godt er omkring 8 onsdage (dvs. 2 måneder frem). Dette betyder, at vi løbende skal arkivere gamle vagter til wikisiderne ”Gammel vagtplan”

Det er bøvlet at indsætte mange nye rækker i en tabel i wikien. Den nemmeste måde at gøre dette på, er ved at redigere wikien i dens rigtige format – WikiText. Du kan tilgå dette format ved at klikke på pilen ved siden af ”Save”-knappen og vælge ”WikiText Editor” fra menuen: WikiText er et formateringsformat ligesom HTML. Det betyder, at man bruger symboler som [ ] og * og || for at lave links, gøre tekst fed eller markere celler i en tabel. Det betyder en tabelrække med følgende indhold: Ser således ud i WikiText: code code Bemærk, at hver dobbelt-vertikal-streg || indikerer begyndelsen eller afslutningen på en celle i tabellen. Derfor skal der være syv sådanne dobbeltstreger for at udgøre en hel rækker med 6 celler. De enkelte cellers indhold skriver man så mellem dobbelt-stregerne, som vist ovenfor. Når der står ||^ || betyder det, at cellen arver værdien fra cellen ovenfor. Det betyder, at følgende WikiText-kode: code
 * 01-12-10 || 15.00-17.30 || **Smagsprøvevagt** ||  ||   ||   ||
 * 01-12-10 || 15.00-17.30 || **Smagsprøvevagt** || || || ||
 * 01-12-10 || 12.00-15.00 || Butiksvagt || Egon || || ||


 * ^ || 14.00-17.00 || Pakkevagt || Benny || || ||

code Vil se således ud i wikien: Kunsten ved at sætte nye vagter ind i vagtplanen ligger i at kopiere og tilpasse WikiText-koden for et eksisterende sæt af vagter til de vagter du ønsker at indsætte, og derefter indsætte dem i vagtplanen på de rigtige steder. Det kan tage lidt prøven-sig-frem, så sørg for at gøre brug af Preview-knappen undervejs: code
 * ^ ||^ || Pakkevagt || Keld || || ||
 * 01-12-10 || 12.00-15.00 || Butiksvagt || Egon ||  ||   ||
 * ^  || 14.00-17.00 || Pakkevagt || Benny ||   ||   ||
 * ^  ||^   || Pakkevagt || Keld ||   ||   ||

code

9. Hvorfor er vores vagtplan pludselig blevet oversat til dårligt engelsk?
Det er desværre ikke første gang det er sket. Både Frederiksberg og Nørrebro har oplevet sammen problem tidligere.

Det engelske kommer fra oversættelsestjenesten Google Translate. Eftersom vagtplanen kan redigeres af alle, så er der ikke noget, der forhindrer engelsk-talende medlemmer at oversætte hele tjavsen til volapykengelsk med Google Translate. Almindeligvis er det ikke et problem, hvis man opdager det hurtigt, for så kan man bare rulle ændringerne tilbage igen vha. "History" fanen, hvor man kan klikke "Revert Changes".

Problemet er bare, at når der adskillige dage siden ændringen blev foretaget, så mister vi jo alle de ændringer, der også har fundet sted i den mellemliggende periode - dvs. alle de folk, der har skrevet sig på vagter. Så skal I notere alle de mellemliggende ændringer og skrive dem ind igen efter, at I har rullet tilbage til en version hvor siden stadig er på dansk.

Ændringen til volapyk-engelsk er formentlig lavet ved at et ikke-dansk-talende medlem har brugt Google Chrome's automatiske oversættelsesmodul til at lave alt det danske om til engelsk, og så har vedkommende ikke selv opdaget, at han/hun har ændret hele teksten ved samme lejlighed for alle senere brugere af siden.

Uanset hvad, så er det desværre en begrænsning i vores nuværende system at folk kan gøre dette. Alternativet er altså, at vi overvåger vagtplanssiderne (vha. fanen "Notify Me" for at holde øje med, om den slags ting sker. Det forudsætter, at man kan tåle at få en del mails, da der selvfølgelig er mange rettelser på vagtplanen. Men det er også sådan Wikipedia fungerer. De kalder det "The Thin Geeky Line" - de få nørder, der sikrer Wikipedia mod spam, misrøgt og misinformation.